***TEMA 4 GEOGRAFIA***

***EL SECTOR DE SERVEIS: COMERÇ I TRANSPORT***

EL PES DEL SECTOR TERCIARI AL MÓN

Els serveis són les activitats que no produeixen béns materials i estan destinades a atendre a les necessitats de les persones o de les empreses. Des del s. XX, cada vegada ha anat agafant més importància. Es pot parlar de terciarització.

Tipus de serveis: Els Serveis públics i els Serveis Privats.

Tradicionalment els serveis s’han localitzat a les àrees urbanes, doncs és aquí on hi ha el nombre més alt de consumidors. Els serveis més qualificats es localitzen i formen districtes de negocis.

El desenvolupament constant de les noves tecnologies provoca canvis en la localització dels serveis, per això hi ha empreses dels països desenvolupats que traslladen alguns dels seus serveis a altres ciutats més petites, o a països menys desenvolupats, és a dir, és una deslocalització del sector dels serveis.

EL COMERÇ: FACTORS I TIPOLOGIA

El comerç és el conjunt d’activitats d’intercanvi de béns i serveis entre els productors i els consumidors. Els factors que influeixen en l’activitat comercial són: - el desenvolupament dels transports i les seves infraestructures, - la densitat de població, - el nivell adquisitiu de les persones.

Comerç interior: inclou les activitats comercials que es porten a terme dins de les fronteres d’un estat. Intervenen dos intermediaris comercials: els minoristes i els majoristes. Els primers venen directament al consumidor i els segons compren grans quantitats per vendre-ho als minoristes.

Comerç exterior: engloba les activitats comercials que s’efectuen entre països. Les compres de productes estrangers s’anomenen Importacions i els productes que es venen a altres països són les Exportacions. La diferència entre exportacions i importacions queda reflectida a la balança comercial.

L’organització del comerç mundial: El comerç mundial està regulat per l’Organització Mundial del Comerç (OMC),a la qual pertanyen gairebé tots els estats del món. L’ objectiu és aconseguir acords que facilitin el comerç internacional i eliminin les barreres comercials. Per facilitar el comerç els països s’uneixen en dos tipus: - Àrea de lliure comerç, és una zona en què el comerç dels seus béns està exempt de pagar taxes duaneres. – Unió duanera, és una àrea de lliure comerç, en la qual a part d’eliminar els aranzels entre els seus membres, s’estableix una política duanera comuna davant de països no membres.

També hi ha associacions creades per comerciar amb un producte concret: OPEP (Organització de Països Exportadors de Petroli).

ELS TRANSPORTS

El transport és una activitat fonamental del sector serveis. Consisteix a traslladar persones i mercaderies d’un indret a un altre. Quins elements són necessaris? El mitjans de transport i les infraestructures (carreteres, vies fèrries...)

Les funcions són: econòmica, social (relacions humanes) i política (xarxa transports, control de les infraestructures...)

La xarxa de transport: és un conjunt d’infraestructures creades per a la circulació dels vehicles. Està formada per nodes(ciutats, estacions...), i eixos (les vies que uneixen els nodes). Perquè una xarxa de transport sigui eficaç, ha de tenir aquestes característiques: ha de ser densa,(amb molts nodes i eixos), d’àmplia connectivitat, i de bona accessibilitat.

Les grans xarxes mundials de transport:

El transport terrestre: camins, carreteres, autopistes, ferrocarrils, les rutes aèries: aeroports. Les rutes marítimes: transport regular de passatgers, els contenidors de càrrega de mercaderies.

L’IMPACTE MEDIAMBIENTAL DEL COMERÇ I DEL TRANSPORT

Sostenibilitat del transport naval: Una part important de la càrrega a nivell mundial, és de productes que tenen molta demanda i a més són altament contaminants: primeres matèries (minerals),productes energètics com ara el petroli i el gas natural. Tots aquests materials causen un important impacte mediambiental. (marees negres en cas d’accident).

Pel que fa als combustibles emprats en els motors dels vaixells, també tenen un impacte molt contaminant (fum, rentatge, .....)i contribueixen a la contaminació marina. La construcció de grans infraestructures portuàries té un efecte important sobre les condicions físiques i biològiques de les zones costaneres.

Impacte de la navegació aèria: la reducció dels costos ha fet que s’incrementi el tràfic de passatgers, degut a la demanda turística, a les migracions i els viatges de negocis. Cal dir que, l’emissió de gasos amb l’efecte hivernacle contribueixen a la contaminació atmosfèrica, a més de la pol.lució sònica produïda pels sorolls a prop dels aeroports.

Transport terrestre i els problemes mediambientals que causa: -impacte atmosfèric: generat per la combustió dels motors, -impacte de les infraestructures: amb la construcció i el manteniment de les autopistes i carreteres, xarxes ferroviàries. Finament diré que, la utilització de motors elèctrics i de biocombustibles amb una connectivitat més eficient fa possible millorar la qualitat de l’aire i disminuir l’escalfament global.

EL COMERÇ I EL TRANSPORT A LA UNIÓ EUROPEA

La Unió Europea com a conjunt és la primera potencia comercial del món, amb més del 20% de les exportacions del planeta.

Alemanya és el país líder en exportacions. La UE negocia acords comercials amb altres països. El 80% de les exportacions de la UE són béns industrials, com ara maquinària, equips de transport, productes químics, matèries primeres.

Pel que fa a la consolidació de les relacions entre Estats Units - Unió Europea, cal dir que són grans socis comercials. Representen uns 2.000 milions d’euros al dia i generen uns 15 milions de llocs de treball. Les seves característiques són: la relació estreta entre grans grups industrials, i la integració de les seves economies.

Els desafiaments principals per al transport europeu són: - Disminuir la congestió de les vies terrestres i les rutes aèries. – Reduir la dependència energètica sobretot del petroli. – Estendre i completar les infraestructures de transport a totes les àrees. – Reduir d’acord amb els tractats internacionals, els gasos amb efecte d’hivernacle.

A més, per aconseguir aquests objectius es projecta la construcció d’una xarxa de transport transeuropea que connecti millor els països membres.

***El comerç i el transport a Espanya i a Catalunya:*** *Comerç a Espanya*: L’ activitat comercial és una de les més importants en l’economia espanyola tant pel que fa a la seva contribució al PIB, com per la població activa del país. *Comerç Interior a Espanya*: Hi ha més persones que es dediquen al comerç minorista, sobretot dones. Però en canvi, a nivell de facturació destaca el comerç majorista. La legislació porta a la creació de grans superfícies i centres comercials i la desregulació d’horaris. *Comerç exterior* *a Espanya:* La balança exterior a Espanya ha estat deficitària per la dependència energètica i de matèries primeres d’altres països. Però darrerament hi ha un cert equilibri gràcies a l’augment de les exportacions. Els principals socis comercials són: França, Alemanya, Anglaterra i la Xina. *Comerç a Catalunya: el comerç interior*: hi ha una xarxa de botigues concentrades en zones urbanes, però actualment passa dificultats degut a la implantació de les grans superfícies. *El comerç exterior:* ha augmentat perla internacionalització de l’economia. L’exportació de productes agroalimentaris ha tingut una forta expansió, i també el sector químic, i de l’automòbil.

Transport a Espanya: la xarxa de transport no ofereix la mateixa densitat en tot el territori. La xarxa de transport terrestre es caracteritza per autopistes i a, amb autovies que té per centre Madrid. El ferrocarril: ha apostat pel desenvolupament d’una xarxa d’alta velocitat (AVE) que connecta el centre amb la major part de les províncies, però amb un cost molt elevat. Els aeroports: els principals són a Madrid i Barcelona, amb un tràfic important i amb una xarxa secundària vinculada al turisme, com els de Mallorca i Màlaga.

Transport a Catalunya: el transport terrestre es caracteritza per una xarxa de carreteres i autopistes que connecta la frontera de França amb Barcelona i la resta de l’Estat i una malla interior en la qual destaca l’Eix Transversal, que connecta Girona, Vic, Manresa, Lleida. L’aeroport de Barcelona, amb un tràfic elevat de passatgers, es veu reforçat pels de Girona, i Reus, en canvi el port de Barcelona és un centre important en el Mediterrani i el de Tarragona està especialitzat en combustibles i productes químics.